Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szolgálati titokról szóló 1995. évi LXV. törvény ugyanakkor nem hatalmazza fel az ORTT-t titokminősítésre. Ez azt
Paragraph Index: 1705

szolgálati titokról szóló 1995. évi LXV. törvény ugyanakkor nem hatalmazza fel az ORTT-t titokminősítésre. Ez azt jelenti, hogy az ORTT semmilyen iratot nem minősíthet „titkos”-nak. Az ORTT nyilvántartási rendszerében szereplő személyes adatokhoz való hozzáférést — speciális törvényi szabályozás hiányában — az Avtv. és a köztisztviselőkre vonatkozó jogszabályok határozzák meg. Az Avtv. 5. § (1) bekezdése előírja, hogy „személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak.” Az ORTT irodája alkalmazottainak munkaviszonyával, bérezésével kapcsolatos adatokat ennek megfelelően azok ismerhetik meg, akiknek ez feladatai ellátásához szükséges. Az ORTT ügyrendje nem jogforrás. Amennyiben előírásai jogszabállyal ellentétesek, azokat nem lehet figyelembe venni. Budapest, 1999. március 4. Üdvözlettel: Dr. Majtényi László (124/K/1999) * * * [Állásfoglalás: az Országgyűlés bizottságainak nyilvános üléseiről készült jegyzőkönyv bárki által megismerhető, ez az ott ismertetett szakértői vélemények tartalmára és szerzőire is vonatkozik] Páva Zoltán elnök Magyar Országgyűlés Ifjúsági és Sportbizottság Budapest Tisztelt Elnök Úr! Az Ifjúsági és Sportbizottság működésével kapcsolatos dokumentumok nyilvánossága ügyében hozzám küldött beadványára az alábbiakat válaszolom:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes